Saynab (RC) sidii bay Makkah ku sii joogtay ilaa uu ka dhacay Dagaalkii weynaa ee Baddar, Abuul Caas wuxuu ku jiray Dagaalka wuxuuna la socday Kufaaru Quraysh isagoo la dagaalamayay Muslimiinta iyo Rasuulka, Saynab waxaa iskugu biirtay laba cabsiyood waa Ninkeedii oo la dagaalamaya Aabaheed, oo kii dagaalka ku dhintaba uu kii kala uga daranyahay, waxay ahayd mid habeen iyo maalin oohin iyo ilmo aan kala joojin mar walbana waxay ku ducaysan jirtay ”Ilaahow maalin qoraxda ha igu soo saarin anigoo aan arkayo caruurtayda oo agoon ah ama Aabahay geeridiisa.
